Μάρκο Γκούντουριτς

Ο Μάρκο Γκούντουριτς () (γενν. 8 Μαρτίου 1995) είναι Σέρβος επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Ολύμπια Μιλάνο.

 Σταδιοδρομία σε συλλόγους 

 Ερυθρός Αστέρας (2013–2017) 
Ο Γκούντουριτς ξεκίνησε την καλαθοσφαίριση στις ομάδες νέων του Ερυθρού Αστέρα και υπέγραψε το πρώτο του επαγγελματικό συμβόλαιο τον Απρίλιο του 2013. Έπαιξε δύο σεζόν για την αναπτυξιακή ομάδα του Ερυθρού Αστέρα, την ΚΚ ΦΜΠ.

Στις 30 Σεπτεμβρίου 2015, ο Γκούντουριτς υπέγραψε νέο τετραετές συμβόλαιο με τον Ερυθρό Αστέρα. Στις 15 Οκτωβρίου 2015, έκανε το ντεμπούτο του στην Ευρωλίγκα εναντίον της Στρασμπούρ, έχοντας 6 πόντους, 4 ασίστ, 3 ριμπάουντ και 4 κλεψίματα. Μία από τις καλύτερες στιγμές του ήταν απέναντι στη Ρεάλ Μαδρίτης, όταν είχε ένα κρίσιμο κάρφωμα για να προηγηθεί ο Ερυθρός Αστέρας με +4 ένα λεπτό πριν το τέλος του αγώνα στις 27 Νοεμβρίου 2015. Στις 18 Δεκεμβρίου 2015, ο Ερυθρός Αστέρας έπαιξε έναν αγώνα εναντίον της Μπάγερν Μονάχου για την πρόκριση στο TOP 16 της Ευρωλίγκα, με τον Γκούντουριτς να σημειώνει μερικά εκπληκτικά τρίποντα και να έχει 16 πόντους σε μια εκπληκτική νίκη επιστροφής μπροστά σε τρελή ατμόσφαιρα στην Αρένα Αλεξάνταρ Νίκολιτς. Στις 5 Ιουλίου 2016, σημείωσε ένα buzzer beater 3 πόντων εναντίον της Παρτίζαν στο 2ο Παιχνίδι των τελικών του Πρωταθλήματος Σερβίας για να εξασφαλίσει το προβάδισμα του Ερυθρού Αστέρα με 2–0 και το τελικό αποτέλεσμα με 86–87.

Ο Γκούντουριτς ξεκίνησε τη δεύτερη σεζόν του στην Ευρωλίγκα με 21 πόντους, 5 ασίστ και 4 ριμπάουντ, σε μια νίκη εναντίον της Μπαρτσελόνα στον 3ο γύρο.

 Φενέρμπαχτσε (2017–2019) 
Στις 14 Ιουλίου 2017, ο Γκούντουριτς υπέγραψε τετραετές συμβόλαιο με την τουρκική Φενέρμπαχτσε.

Στην Ευρωλίγκα 2017–18, η Φενέρμπαχτσε κατάφερε να φτάσει στο Φάιναλ Φορ, για τέταρτη συνεχόμενη φορά. Τελικά, έχασε από τη Ρεάλ Μαδρίτης με 80–85 στον τελικό. Σε 36 παιχνίδια στην Ευρωλίγκα, είχε μέσο όρο 6,7 πόντους, 1,6 ριμπάουντ και 1,9 ασίστ ανά αγώνα, ενώ είχε και πολύ υψηλά ποσοστά ευστοχίας.

Τη σεζόν 2018–19 της Ευρωλίγκα, ο Γκούντουριτς ήταν ανάμεσα στα πιο πολύτιμα μέλη του ρόστερ που έφεραν τη Φενέρμπαχτσε στην 5η συνεχόμενη εμφάνισή της στο Φάιναλ Φορ. Ωστόσο, έχασε στον ημιτελικό αγώνα από την Αναντολού Εφές και αργότερα ξανά στον αγώνα για την 3η θέση από τη Ρεάλ Μαδρίτης. Κατά τη διάρκεια της σεζόν, ο Γκούντουριτς είχε μέσο όρο 9,4 πόντους και 2,2 ασίστ ανά παιχνίδι, ενώ σκόραρε με 47,7% από το τρίποντο. Στο τέλος της σεζόν, η Φενέρμπαχτσε έχασε το πρωτάθλημα Τουρκίας, αφού ηττήθηκε με 4–3 στους Τελικούς των Πλάι Οφ 2019 από την Αναντολού Εφές.

 Μέμφις Γκρίζλις (2019–2020) 
Στις 31 Ιουλίου 2019, ο Γκούντουριτς υπέγραψε πολυετές συμβόλαιο με τους Μέμφις Γκρίζλις. Στις 23 Οκτωβρίου 2019, ο Γκούντουριτς έκανε το ντεμπούτο του στο ΝΒΑ, σε μία ήττα με 101–120 από τους Μαϊάμι Χιτ, όπου κατέγραψε 9 πόντους, 2 ριμπάουντ και 2 ασίστ. Στις 30 Ιανουαρίου 2020, ο Γκούντουριτς αποβλήθηκε για ένα παιχνίδι χωρίς αμοιβή, επειδή έφυγε από τον πάγκο κατά τη διάρκεια του αγώνα των Γκρίζλις εναντίον των Νιου Γιορκ Νικς. Στις 15 Δεκεμβρίου, ο Γκούντουριτς αποδεσμεύθηκε από τους Γκρίζλις.

 Επιστροφή στη Φενέρμπαχτσε (2020–2025) 
Στις 18 Δεκεμβρίου 2020, ο Γκούντουριτς υπέγραψε συμβόλαιο με τη Φενέρμπαχτσε μέχρι το τέλος της σεζόν 2022–23. Στις 4 Μαρτίου 2023, ανανέωσε επίσημα το συμβόλαιό του μέχρι το 2026.

Στις 25 Μαΐου 2025, ο Γκούντουριτς βοήθησε τη Φενερμπαχτσέ να κατακτήσει τον δεύτερο της τίτλο Ευρωλίγκας στο Αμπού Ντάμπι. Συνέβαλε στη νίκη της ομάδας επί των πρωταθλητών Παναθηναϊκού στον ημιτελικό και επί της Μονακό στον τελικό με 19 πόντους και 6 ριμπάουντ.

 Ολύμπια Μιλάνο (2025–σήμερα) 
Στις 7 Ιουνίου 2025, ο Γκούντουριτς υπέγραψε συμβόλαιο με την Ολύμπια Μίλανο.

 Εθνική ομάδα 
Ο Γκούντουριτς αγωνίστηκε με την Εθνική Σερβίας στο Ευρωμπάσκετ 2017, όπου κέρδισε το αργυρό μετάλλιο, μετά την ήττα στον τελικό από τη Σλοβενία.

Στο Παγκόσμιο Κύπελλο του 2019, η Σερβία χαρακτηρίστηκε ως φαβορί για την κατάκτηση του τροπαίου, αλλά τελικά αποκλείστηκε στους προημιτελικούς από την Αργεντινή. Με νίκες επί των Ηνωμένων Πολιτειών και της Τσεχίας τερμάτισε στην 5η θέση. Ο Γκούντουριτς είχε μέσο όρο 5,6 πόντους, 1,1 ριμπάουντ και 1,1 ασίστ σε 7 αγώνες.

Με τη Σερβία, αγωνίστηκε στο Ευρωμπάσκετ 2022, καθώς και στο Παγκόσμιο Κύπελλο του 2023, όπου κατέκτησε τη δεύτερη θέση. Στους Θερινούς Ολυμπιακούς Αγώνες του 2024 κατέκτησε το χάλκινο μετάλλιο.

 Στατιστικά σταδιοδρομίας 

 ΝΒΑ 

 Κανονική περίοδος 

|-
| style="text-align:left;"| 
| style="text-align:left;"| Μέμφις
| 44 || 0 || 11.0 || .395 || .301 || .923 || 1.7 || 1.0 || .3 || .2 || 3.9
|- class="sortbottom"
| style="text-align:center;" colspan="2"| Σταδιοδρομία
| 44 || 0 || 11.0 || .395 || .301 || .923 || 1.7 || 1.0 || .3 || .2 || 3.9

 Παραπομπές 

 Εξωτερικοί σύνδεσμοι 

 Μάρκο Γκούντουριτς στο aba-liga.com
 Μάρκο Γκούντουριτς  στο draftexpress.com
 Μάρκο Γκούντουριτς στο eurobasket.com
 Μάρκο Γκούντουριτς στο euroleague.net

Κατηγορία:Σέρβοι καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Σερβίας
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Σέρβοι Ολυμπιονίκες
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Πρωταθλήματος Σερβίας
Κατηγορία:Καλαθοσφαιριστές ΚΚ ΦΜΠ
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές του NBA
Κατηγορία:Σέρβοι καλαθοσφαιριστές στο NBA
Κατηγορία:Καλαθοσφαιριστές Μέμφις Χασλ
Κατηγορία:Καλαθοσφαιριστές D-League
Κατηγορία:Καλαθοσφαιριστές Ευρωμπάσκετ 2025